5. pielikums

Latvijas būvnormatīvam LBN 261-15

„Ēku iekšējā elektroinstalācija”

(Apstiprināts ar Ministru kabineta

2015. gada ........... noteikumiem Nr. .......)

**Elektroiekārtu klasifikācija atbilstoši tajās izmantotajai aizsardzībai pret elektriskās strāvas triecienu**

|  |  |  |
| --- | --- | --- |
| Nr.  p.k. | Klase | Aizsardzība pret elektriskās strāvas triecienu |
| 1. | 0 | Elektroiekārtas, kurās aizsardzība pret elektrošoku tiek nodrošināta ar pamatizolāciju (nav noteikta kārtība, kādā pieejamās strāvvadošās daļas (ja tādas ir) jāpievieno aizsargvadītājam, kas ir elektroietaises fiksētas elektroinstalācijas sastāvdaļa). Aizsardzību pamatizolācijas bojājuma gadījumā nodrošina apkārtējā vide. |
| 2. | I | Elektroiekārtas, kurās aizsardzība pret elektrošoku tiek nodrošināta ar pamatizolāciju un papildu drošības pasākumiem, pievienojot pieejamas strāvvadošās daļas aizsargvadītājam, kas ir elektroietaises fiksētas elektroinstalācijas sastāvdaļa.  **Piezīme:** Iekārtām, kuras paredzētas lietošanai ar elastīgu kabeli, šie aizsardzības pasākumi ietver arī aizsargvadītāja izveidi, kas ir elastīgā kabeļa sastāvdaļa. |
| 3. | II | Elektroiekārtas, kurās aizsardzība pret elektrošoku tiek nodrošināta ar pamatizolāciju un papildu drošības pasākumiem, izmantojot dubultizolāciju un pastiprinātu izolāciju. Šie pasākumi neietver zemēšanas pasākumus un nav atkarīgi no ietaises stāvokļa.  **Piezīmes:**  1. Atsevišķos gadījumos, piemēram, elektronisko iekārtu signālu ieejā, II klases elektroiekārtās var lietot aizsargpretestību, ja tas nesamazina drošības līmeni.  2. II klases elektroiekārtās var lietot aizsargķēžu nepārtrauktības līdzekļus, ja tie ir iekārtas sastāvdaļa un tiek izolēti no pieejamām daļām saskaņā ar II klases elektroiekārtām noteiktajām prasībām.  3. Atsevišķos gadījumos jāatšķir pilnīgi izolētas II klases elektroiekārtas no II klases elektroiekārtām metāla apvalkā.  4. II klases elektroiekārtu metāla apvalkā var apgādāt ar ierīci metāla apvalka savienošanai ar potenciālu izlīdzinošu vadītāju, ja tas noteikts attiecīgajā standartā.  5. II klases elektroiekārtu var apgādāt ar funkcionālas nozīmes zemēšanas ierīci (kas nav saistīta ar aizsardzības zemēšanas ierīci), ja tas noteikts attiecīgajā standartā. |
| 4. | III | Elektroiekārtas, kurās aizsardzība pret elektrošoku ir saistīta ar īpaši zema sprieguma barošanas tīklu no atdalītājtransformatoriem ar nezemētu vai zemētu sekundāro ķēdi un kurās nevar rasties spriegumi, kas ir lielāki par I sprieguma klasi.  **Piezīmes:**  1. III klases elektroiekārtās nav jābūt aizsardzības zemējuma pievienojumiem.  2. III klases elektroiekārtu metāla apvalkā var apgādāt ar ierīci metāla apvalka savienošanai ar potenciālu izlīdzinošu strāvas vadītāju, ja tas noteikts attiecīgajā standartā.  3. III klases elektroiekārtu var apgādāt ar funkcionālas nozīmes zemēšanas ierīci (kas nav saistīta ar aizsardzības zemēšanas ierīci), ja tas noteikts attiecīgajā standartā. |

Ekonomikas ministre D. Reizniece-Ozola

Iesniedzējs:

Ekonomikas ministre D. Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks R. Aleksejenko

19.05.2015 16:23

373

Lazarevs,

67013035, Andris.Lazarevs@em.gov.lv